﻿ PROGRAME DE CERCETARE PROIECT PROMETEUS – PROMOVAREA ECONOMIEI SOCIALE ÎN ROMÂNIA PRIN CERCETARE, EDUCAŢIE ŞI FORMARE PROFESIONALĂ  LA STANDARDE EUROPENE MIHAELA LAMBRU CLAUDIA PETRESCU Proiectul PROMETEUS – Promovarea economiei sociale în România prin cercetare, educaţie şi formare profesională la standarde europene este finanţat prin Fondul Social European, Programul Operaţional Sectorial Dezvoltarea Resurselor Umane şi derulat în parteneriat de către Fundaţia pentru Dezvoltarea Societăţii Civile (FDSC), Institutul de Cercetare a Calităţii Vieţii (ICCV), Universitatea din Bucureşti (UB), Centrul Naţional de Pregătire în Statistică (CNPS) şi European Research Institute on Cooperative and Social Enterprises – University of Trento (EURICSE). Proiectul se derulează în perioada 1 septembrie 2010–31 august 2013 şi are ca scop promovarea economiei sociale ca instrument flexibil şi durabil pentru generarea de locuri de muncă, dezvoltare economică şi incluziune socială în România. Proiectul îşi propune promovarea unui cadru de politică publică în domeniul economiei sociale în România. Economia socială reprezintă o formă a economiei, 1 distinctă de economia publică sau cea capitalistă (Bouchard, 2010) , populată de organizaţii diverse, cum ar fi asociaţii, fundaţii, cooperative (de producători, de credit, de consumatori, meşteşugăreşti etc.), cunoscute pentru specificitatea lor în a răspunde nevoilor sociale, dar care pot utiliza, în realizarea scopurilor sociale asumate, mecanismele de piaţă. Dată fiind specificitatea acestor organizaţii în ceea ce priveşte caracteristicile lor instituţionale şi regulile de guvernanţă, economia socială este recunoscută, în momentul de faţă, la nivel internaţional ca fiind un sector distinct, diferenţiat de sectorul economiei capitaliste şi sectorul public 2 , fiind recunoscut ca un „al treilea sector”. (Defourny şi Campos, 1992) Adresa de contact a autorilor: Mihaela Lambru, Facultatea de Sociologie şi Asistenţă Socială, Bd. Schitu Măgureanu nr. 9, sector 5, Bucureşti, email: lambruadf@b.astral.ro; Claudia Petrescu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România; e-mail: claucaraiman@yahoo.com. 1 Bouchard, M., The worth of the Social Economy. An international perspective, CIRIEC, P.i.E. Peter Lang, Bruxelles. 2 Deefourny, J., Monzon, Campos, J. L., Economie Sociale: entre economie capitaliste et economie publique, Bruxelles, CIRIES şi De Boek-Wesmael, Inc., 1992. CALITATEA VIEŢII, XXII, nr. 1, 2011, p. 103–105 104 MIHAELA LAMBRU, CLAUDIA PETRESCU 2 În ultimii douăzeci de ani, am asistat în România la renaşterea sectorului neguvernamental, sau „al treilea sector”, care, în 2008, a ajuns să cuprindă 27 319 organizaţii active, funcţionând într-o varietate de domenii: social, educaţie, cultură, protecţia mediului etc. şi integrând o diversitate de forme asociative de tip non-profit, precum asociaţii, fundaţii, uniuni, cooperative şi asumându-şi funcţii variate de reprezentare şi advocacy, întrajutorare şi furnizare de servicii. Complementar cu sursele de finanţare clasice pentru organizaţiile neguvernamentale (finanţări publice şi private, donaţii şi sponsorizări), aproximativ 15% dintre aceste organizaţii reuşesc să realizeze venituri din activităţi economice (Lambru, Vameşu, 3 , acest procent fiind încă redus, comparativ cu situaţia din ţările europene 2010) dezvoltate. În mod concret, obiectivele proiectului Prometeus sunt următoarele: 1. Dezvoltarea cercetării ştiinţifice şi aplicate şi a învăţământului superior în domeniul economiei sociale, instrumente indispensabile pentru implementarea conceptului de economie socială în România şi integrarea acestuia în mişcarea europeană din domeniu. 2. Creşterea vizibilităţii întreprinderilor sociale, a sprijinului public necesar dezvoltării lor în România şi promovarea unor politici publice favorabile. 3. Dezvoltarea întreprinderilor sociale în România şi creşterea performanţelor acestora, prin programe de formare şi consultanţă de specialitate. Aceste obiective reflectă concepţia întregului proiect care îşi propune să promoveze soluţii de politică publică, având la bază cercetare sistematică în domeniu. Rezultatele cercetării vor fi utilizate în scopul informării şi educării factorilor de decizie şi a altori actori interesaţi de problematica economiei sociale cu privire la profilul actual al sectorului nonprofit, tendinţe, constrângeri şi oportunităţi în anagajarea de activităţi antreprenoriale, modele de bună practică în domeniul politicilor publice la nivel european. Sperăm ca proiectul să ajute la creşterea calităţii dezbaterii publice în domeniu şi deciziilor de politică publică. Activităţile principale ale proiectului se referă la cele trei componente majore ale sale, respectiv cercetarea, educaţia şi formarea profesională, fiecare partener aducând contribuţia proprie la fiecare dintre acestea. Deoarece este foarte important ca experienţa europeană în domeniul economiei sociale să fie cunoscută foarte bine de către membrii proiectului, partenerul transnaţional va organiza un program de instruire complex, care va cuprinde atât informaţii teoretice, cât şi practice. Programul de formare va fi furnizat de către European Research Institute on Cooperative and Social Enterprises – University of Trento (EURICSE), care este unul dintre liderii la nivel internaţional în materie de cercetare teoretică şi empirică în domeniul economiei sociale. Componenta de cercetare este coordonată de către Institutul de Cercetare a Calităţii Vieţii care este responsabil pentru activitatea de elaborare a cercetării naţionale în domeniul economiei sociale. Cercetarea va include diagnoza situaţiei 3 Lambru, M., Vameşu, România 2010. Sectorul neguvernamental – profil, tendinţe, provocări, Bucureşti, Editura Litera, 2010. 3 PROIECT PROMETEUS – PROMOVAREA ECONOMIEI SOCIALE ÎN ROMÂNIA 105 actuale a entităţilor de economie socială din România, pe baza datelor existente la Institutul Naţional de Statistică şi a altor date disponibile, analiza cadrului lor juridic, a politicilor publice care le vizează şi evoluţia lor istorică. Cercetarea va adresa aspecte cantitative şi calitative ale entităţilor de economie socială şi va utiliza ca metode sondajul de opinie, interviul, focus-grupul, studiul de caz. O parte importantă a diagnozei se va baza pe analiza secundară de date şi se referă, în special, la veniturile şi cheltuielile diferitelor entităţi de economie socială şi numărul de angajaţi din aceste organizaţii. Analiza secundară de date va fi completată de culegerea de informaţii calitative, prin interviurile aplicate decidenţilor politici în domeniu şi liderilor de organizaţii de economie socială. De asemenea, studiile de caz şi focus-grupurile cu liderii de organizaţii şi decidenţii din domeniu vor permite realizarea unei diagnoze cât mai obiective a sistemului. Se poate observa că se doreşte o triangulare a informaţiilor în domeniu. Entităţile care vor fi cuprinse în analiză sunt: cooperativele, mutualităţile, asociaţiile agricole, formele de proprietate colectivă (obştile), asociaţii şi fundaţiile furnizoare de servicii sociale, furnizorii de servicii de ocupare, asociaţiile şi fundaţiile din protecţia mediului şi dezvoltare locală, cultele religioase, atelierele protejate. Componenta de educaţie se referă, pe de o parte, la dezvoltarea de manuale universitare în domeniul economiei sociale, iar pe de alta, la educarea publicului specializat în acest domeniu. Proiectul îşi propune dezvoltarea a cel puţin trei manuale universitare care să ajute studenţii şi masteranzii să cunoască mai bine acest domeniu şi să înţeleagă rolul acestor entităţi în procesul de incluziune socială. O altă activitate care vizează creşterea gradului de cunoaştere în domeniu se referă la îmbogăţirea fondului de documentare, prin achiziţionare de lucrări de specialitate în domeniu. Educaţia publicului se va realiza prin organizarea de dezbateri, seminarii în care vor fi diseminate rezultatele cercetării şi prin organizarea de târguri regionale, în care entităţile de economie socială vor fi invitate să îşi prezinte activitatea. Formarea profesională va cuprinde atât formarea de formatori în domeniu, cât şi de manageri de întreprinderi sociale. Acest proiect este cu atât mai oportun cu cât, în acest moment, există în România o dezbatere cu privire la elaborarea unei legislaţii specifice pentru entităţile de economie socială. Proiectul va contribui la creşterea calităţii acestei dezbaterii cu informaţie structurată, bazată pe cercetare ştiinţifică în domeniu, exemple de bună practică, clarificare de cadru conceptual şi opţiuni teoretice, conducând, astfel, la decizii de politică publică mai bune, care să asigure un cadru coerent şi încurajator pentru dezvoltarea entităţilor de economie socială din România. Primit: 10.12.2010 Acceptat: 28.12.2010 Redactor: Ioan Mărginean 